
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 












חלק 2: 

(1) בעלי הדין : 

1. התובע, יליד 03/10/1983, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 203-74-402 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת ביטוח חובה וצילום רישיון נהיגה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, בן 37 במועד התאונה, נפגע בגופו, מתקשה מאז התאונה ותוצאותיה בביצוע עבודתו, נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 7.2.21, בסביבות השעה 09:00, או בסמוך, בהוד השרון, במהלך הירידה מהרכב, עת הוריד את רגלו השמאלית "התעקמה" רגלו והוא הרגיש כאב עז שהלך והתגבר (להלן: "התאונה").

8. הכאבים העזים התגברו עד לכדי קושי בתפקוד והתובע פנה לקבלת טיפול רפואי במסגרת קופת החולים שם אובחנה חבלה לברך שמאל עם הגבלה בתנועה והוא הופנה להמשך מעקב רפואי, ביצוע בדיקת הדמיה וחופשת מחלה בת שבועיים.

9. בדיקת הדמיה שבוצעה לתובע וכוונה לברך שמאל הדגימה ממצא אובייקטיבי במדור הפנימי של הברך. נוכח הימשכות הכאבים המלווים בהגבלה בתנועות ברך שמאל וחוסר יציבות הופנה התובע לביצוע בדיקת MRI, נטילת משככי כאבים, ביצוע טיפולי פיזיותרפיה והמשך מעקב רפואי תוך שהות בחופשת מחלה.

10. בדיקת MRI שבוצעה לתובע וכוונה לברך שמאל הדגימה קרע מורכב של קרן אחורי של המיניסקוס המדיאלי המשתרע לגוף, צביטה בין גוף מיניסקוס מידיאלי לבין הMCL וטיביאל פלטו ובצקת.

11. נוכח הממצאים הופנה התובע לביצוע ניתוח ארתרוסקופי של ברך שמאל אשר בוצע ביום 22.6.21 בבית החולים שיבא, בתל השומר, תחת הרדמה כללית, לאחריו שוחרר בהמלצה לנטילת משככי כאבים, חבישה יומית, ומנוחה.

12. התובע המשיך במעקב הרפואי במסגרת המערך האורתופדי של בית החולים שיבא, בתל השומר, והופנה לביצוע טיפולי פיזיותרפיה, ביצוע תרגילים לחיזוק הברך ושיפור טווחי תנועה וחופשת מחלה בת חודש ימים.

13. התובע המשיך לסבול מכאבים וקושי בהנעת ברך ורגל שמאל ובדיקת MRI בתר ניתוחית אשר בוצעה לתובע וכוונה לרגל שמאל הדגימה אזור של תפר במיניסקטומיה החלקית שבוצעה לתובע כאמור.

רצ"ב תעודות רפואיות, מסומנות "כנספח 2".

14. התובע אשר נפגע בתאונה אשר הוכרה כתאונת עבודה הגיש תביעה לקביעת דרגת נכות ואשר קבעה את נכויותיו הזמניות כדלקמן:

1. נכות בשיעור 20% מיום 8.3.21 ועד ליום 21.6.21.
2. נכות בשיעור 100% מיום 22.6.21 ועד ליום 31.7.21.
3. נכות בשיעור 30% מיום 1.8.21 ועד ליום 31.8.21.
4. נכות בשיעור 20% מיום 1.9.21 ועד ליום 31.11.21.

רצ"ב פרוטוקול והחלטת הוועדה הרפואית מיום 1.9.21, מסומנים "כנספח 3".

15. בתום תקופת הנכויות הזמניות זומן התובע לועדה רפואית אשר התקיימה בתאריך 23.5.22 וקבעה, בשל שגגה, כי לא נותרה לתובע נכות כתוצאה מהפגיעה מושא ההליך.

16. על החלטה זו הוגש ערר ובתאריך 15.9.22 התקיימה ועדה רפואית לעררים אשר קבעה את נכותו הצמיתה בשיעור של 10% לצמיתות לפי סעיף ליקוי 48.2. (ז)(1).

רצ"ב פרוטוקול והחלטת הועדה הרפואית לעררים מסומנת, "כנספח 4".

17. מאז התאונה סובל התובע מכאבים והגבלה בתנועות ברך ורגל שמאל, מקושי בעמידה והליכה ממושכות, קושי בעליה וירידת מדרגות, קושי בהליכה בשטחים שאינם מישוריים, מחוסר יציבות, קושי במעברים מקושי בהירדמות ושינה רציפה, הוא נזקק לנטילת משככי כאבים והטיפולים בו צפויים להימשך גם בעתיד. 

18. התובע איש אחזקה בעיסוקו, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכן ונגרמו לו הפסדי שכר.

19. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

20. עקב מגבלותיו הנובעות מהתאונה, נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 

21. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          120,000 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	           8,600 ₪ 
(4)  הסעות מיוחדות ושימוש מוגבר במוניות בעבר -            15,250 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
22. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

23. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע

